Naturschutzgebitt Kaasselslee-Zol

D'Naturschutzgebitt Kaasselslee-Zol (Kasselslay-Zogel) ass en Naturschutzgebitt zu Lëtzebuerg, an der Gemeng Klierf, dat duerch e groussherzoglecht Reglement vum 22. Mäerz 2017 geschafe gouf.Règlement grand-ducal du 22 mars 2017 déclarant zone protégée d'intérêt national sous forme de réserve naturelle, la zone « Kasselslay-Zogel » sise sur le territoire de la commune de Clervaux.

Et ass e Bëschgebitt, op enger Fläch vun am Ganzen 86,50 Hektar, op der Knupp Laschet, ronderëm déi an engem géien an déiwen Dall d'Our eng Schleef mécht, an déi am Südweste vun der Stroumbaach déi do an d'Our leeeft begrenzt gëtt. E klengen Deel läit och nach tëscht dem rietsen Uwänner vun der Stroumbaach an dem lénkse vun der Kënzelbaach. Et läit knapps 4 Kilometer ëstlech vu Fëschbech.

De Bësch ass e Mëschbech vum Typ Luzulo-Fagetum (Hainsimsen-Buchebësch), a laanscht d'Häng vum Typ Tilio-Aceretum (Lannen-Ahornbësch). Rar Déierenaarten, wéi den Europäeschen Iltis, d'Wëll Kaz, de Roude Schéierschwanz, den Harespelsfrësser an aacht Fliedermaisaarte sinn do ze fannen.Avis vun der Chambre de Commerce vum 20. Januar 2017 zum Projet de règlement grand-ducal déclarant zone protégée d'intérêt national sous forme de réserve naturelle la zone «Kasselslay-Zogel» sise sur le territoire de la commune de Clervaux.

D'Naturschutzgebitt Kaasselslee-Zol ass en Deel vun der Natura-2000-Zon Vallée de l'Our de Ouren à Bettel (LU0001002).

Kuckt och
 Lëscht vu Lëtzebuerger Naturschutzgebidder

Kaasselslee
Kategorie:Gemeng Klierf
Kategorie:Natura-2000-Gebidder zu Lëtzebuerg